തയ്യാറായിരിക്കൂ, നിങ്ങളുടെ ഫോണ് ഉപയോഗത്തിന്റെ ചെലവ് ഉയരാന് പോകുന്നു മുംബൈ: ഫോണ് ഉപയോഗിക്കാത്തവരുടെ എണ്ണം വിരളമാണിന്ന്. അതുകൊണ്ട് തന്നെ ടെലികോം കമ്ബനികള് നിരക്കുകള് ഉയര്ത്തുമ്ബോള് അത് രാജ്യത്തെ ഓരോ വീട്ടിലും ചെലവ് ഉയര്ത്തുമെന്ന് ഉറപ്പാണ്. എയര്ടെലും വോഡഫോണ് ഐഡിയയും എല്ലാം നിരക്ക് ഉയര്ത്തുന്ന കാര്യത്തില് നിലപാടെടുത്തു കഴിഞ്ഞു. എയര്ടെല് അവരുടെ അടിസ്ഥാന പ്രതിമാസ പ്രീപെയ്ഡ് നിരക്ക് 49 ല് നിന്ന് 79 രൂപയാക്കി. 60 ശതമാനമാണ് വര്ധന. കോര്പ്പറേറ്റ് പ്ലാനുകളില് കുറഞ്ഞത് 30 ശതമാനം വരെ നിരക്ക് വര്ധിപ്പിച്ചിട്ടുണ്ട്. വോഡഫോണ് ഐഡിയയും പ്ലാന് നിരക്കുകള് ഉയര്ത്താനുള്ള തീരുമാനത്തിലാണ്. മഹാരാഷ്ട്രയിലും ഗുജറാത്തിലും 28 ദിവസത്തേക്കുള്ള 49 രൂപയുടെ അടിസ്ഥാന പ്രീപെയ്ഡ് പ്ലാന് 14 ദിവസത്തേക്കാക്കി വെട്ടിക്കുറച്ചു. ഇതോടെ വിഐ ഉപഭോക്താക്കള് 28 ദിവസത്തെ പ്ലാനിനായി 79 രൂപ നല്കേണ്ടി വരും. എജിആര് കുടിശിക അടച്ച് തീര്ക്കാനുള്ള വഴികളാണ് മൊബൈല് കമ്ബനികള് തേടുന്നത്. വോഡഫോണ് ഐഡിയ 9,000 കോടിയും എയര്ടെല് 4100 കോടി രൂപയും അടക്കേണ്ടതുണ്ട്. നിരക്ക് വര്ധിപ്പിച്ചാല് ഉപഭോക്താവില് നിന്ന് കമ്ബനികള്ക്കുള്ള ശരാശരി വരുമാനം ഉയരുമെന്നാണ് ഇരു കമ്ബനികളുടെയും പ്രതീക്ഷ. കൊവിഡ് മഹാമാരിയുടെ രണ്ടാംവരവിന്റെ ഈ കാലത്ത്, എല്ലാവരും മാസ്ക് ധരിച്ചും സാനിറ്റൈസ് ചെയ്തും സാമൂഹ്യ അകലം പാലിച്ചും വാക്സിന് എടുത്തും പ്രതിരോധത്തിന് തയ്യാറാവണമെന്ന് ഏഷ്യാനെറ്റ് ന്യൂസ് അഭ്യര്ത്ഥിക്കുന്നു. ഒന്നിച്ച് നിന്നാല് നമുക്കീ മഹാമാരിയെ തോല്പ്പിക്കാനാവും. BreakTheChain ANCares IndiaFightsCorona Last Updated Jul 31, 2021, 7:38 PM IST airtel hike recharge rates for customers vodafone Idea hike recharge rates ഫോണ് ഉപയോഗത്തിന്റെ ചെലവ് ഉയരാന് പോകുന്നു